|  |  |  |  |  |
| --- | --- | --- | --- | --- |
| **Отчет за учебната дейност във Финансово - счетоводен факултет за периода ноември 2018 – ноември 2019** | | | | |
| Показатели | Катедра „Счетоводство и анализ“ | Катедра „Финанси“ | Катедра „Финансов контрол“ | Всичко |
| **Участие в проекти, свързани с повишаване на качеството на обучението** | 2 | 0 | 0 | 2 |
| **Обсъдени и приети нови учебни планове за ОКС“магистър“** | 0 | 4 | 1 | 5 |
| **Обсъдени и приети нови учебни планове за ОКС“бакалавър“** | 0 | 0 | 0 | 0 |
| **Обсъдени и приети частични промени в учебните планове за ОКС „магистър“** | 5 | 0 | 2 | 7 |
| **Обсъдени и приети частични промени в учебните планове за ОКС „бакалавър“** | 0 | 0 | 0 | 0 |
| **Обсъдени и приети актуализирани учебни програми по учебните планове за ОКС „магистър“** | 4 | 30 | 8 | 42 |
| **Обсъдени и приети актуализирани учебни програми по учебните планове за ОКС „бакалавър“** | 0 | 0 | 13 | 13 |
| **Обезпечаване на учебния процес с учебници и учебни материали** | 8 | 1 | 2 | 11 |
| **Срещи със студентите** | 1 | 1 | 1 | 3 |
| **Работа със студенти и докторанти** | 11 | 6 | 1 | 18 |
| **Промени в начина на провеждане на изпити /въвеждане на електронни изпити/ по отделни дисциплини и обсъждане на резултатите** | 0 | 0 | 0 | 0 |
| **Проведени анкетни проучвания сред студентите за оценка на качеството на обучението** | 3 | 5 | 3 | 11 |
| **Обсъдени на катедрени съвети резултати от проведени изпити** | 4 | 4 | 2 | 10 |
| **Обсъдени на катедрени съвети посещения на лекции и упражнения на редовни и хонорувани преподаватели** | 3 | 2 | 0 | 5 |
| **Защитени докторски дисертации** | 1 | 7 | 1 | 9 |
| **Обсъдени проекти за зачисляване в докторантура на самостоятелна подготовка** | 1 | 0 | 0 | 1 |
| **Други мероприятия на катедрата, свързани с учебната дейност** | 8 | 1 | 9 | 18 |

Приложение: Доклади за учебната дейност на катедрите във ФСФ.

**Доклад за учебната дейност   
в катедра “Счетоводство и анализ“   
за периода ноември 2018 – ноември 2019**

1. **Участие в проекти, свързани с повишаване на качеството на обучението**

Преподаватели от катедрата ръководят и участват в следните два проекта:

* „Изследване на съвременните подходи за обучение по счетоводство с цел адаптиране към изискванията на акредитиращите професионални организации ИДЕС, ICAEW и АССА“ (НИ-9-2019), ръководител: доц. д-р Мария Маркова

Основната цел на проектите е да допринесе за изследването и внедряването на иновативни подходи на обучение по различни счетоводни дисциплини,

* „Предизвикателства на интегрираното развитие на знания и умения в съвременното образование по управленско счетоводство“ (НИ-1-2019), ръководител: доц. д-р Михаил Мусов

Основната цел на проекта е да се постигне международно признат профил на образованието в УНСС в областта на управленското счетоводство посредством развитието на знанията и уменията на студентите като интегрирани компетенции в съответствие с квалификационните изисквания и образователните стандарти на водещата в света професионална организация – Института на сертифицираните управленски счетоводители (CIMA).

1. **Обсъдени и приети нови учебни планове**

**За ОКС „магистър” – 0**

**За ОКС „бакалавър“ – 0**

1. **Обсъдени и приети частични промени в учебните планове**

**в ОКС „магистър” – 5**

* учебен план на спец. **Счетоводство в ОКС „магистър“, редовно обучение, 2 сем.**
* учебен план на спец. **Счетоводство в ОКС „магистър“, редовно обучение, 3 сем.**
* учебен план на спец. **Счетоводство, специализация** **Финансова отчетност в ОКС „магистър“, редовно обучение, 2 сем.**
* учебен план на спец. **Счетоводство и контрол в ОКС „магистър“, дистанционно обучение, 4 сем.**
* учебен план на спец. **Финанси и счетоводство с преподаване на английски език в ОКС „магистър“, редовно обучение, 3 сем.**

**в ОКС „бакалавър“ – 0**

1. **Обсъдени и приети актуализирани учебни програми по учебните планове**

**за ОКС „магистър“ – 4**

**за ОКС „бакалавър“ – 0**

1. **Обезпечаването на учебния процес с учебници и учебни материали: брой учебници, брой учебни помагала и др.**

* Публикувани учебници и учебни материали: 5 бр.
* Публикувани монографии: 3 бр.

1. **Проведени срещи със студентите**

* Организирани и проведени дни на отворените врати за студентите от катедра "Счетоводство и анализ" в периода 13–17.05.2019 г.

1. **Работа със студенти и докторанти**

* Организирана и проведена Employability Skills Session за студенти на ФСФ  – 21.11.2018 г.

Катедра "Счетоводство и анализ" съвместно с The Institute of Charterered Accountants in England and Wales (ICAEW) организираха и проведоха Employability Skills Session за студенти на ФСФ. Работодатели партньори на събитието бяха AFA Bulgaria, Deloitte, Grant Thornton, Moore Stephens и PwC.

* Организирано и проведено обучение под надслов „Как да стана успешен професионалист?“ – 27.11.2018 г.

Финансово-счетоводният факултет и Асоциацията на сертифицираните експерти по разкриване на измами (АСЕРИ-България) проведоха  обучение  под надслов „Как да стана успешен професионалист“. Обучението беше осъществено  със съдействието и подкрепата на един от  световните лидерите в областта  на дигиталните портфейли и онлайн разплащанията - компанията „Пейсейф - България“

* Организиран и проведен Заключителен етап на Националния конкурс по счетоводство за средношколци (съвместно от УНСС, Асоциацията на икономическите училища в България (АИУБ), Обединената редакция за книги и периодика „Мисъл“ и Института на дипломираните експерт-счетоводители (ИДЕС) – 01.12.2019 г.
* Организиран и проведен уоркшоп за студенти на ФСФ съвместно с ABLE Activator – 06.12.2018 г.

Катедра „Счетоводство и анализ“ и ABLE Activator проведоха уоркшоп за студенти на ФСФ, на който представиха възможности за развитие на личностните и лидерски умения (в т.ч. креативност, критично мислене и решаване на проблеми, комуникация и др.), както и за изграждане на устойчив бизнес модел за създаване на стойност в съвременните организации. Лектор на уоркшопа бе г-жа Кремена Дервенкова - организационен лидер на ABLЕ.

* Проведена публична лекция на доц. д-р Атанаска Филипова - Сланчева ("Предизвикателства пред счетоводството и анализа в банките от промени в приложимата правна рамка") – 09.01.2019 г.
* Проведена публична лекция на доц. д-р Мария Маркова ("Публично-частно партньорство - същност и отчетна рамка") – 09.01.2019 г.
* Организирано и проведено събитие в рамките на Меморандума за сътрудничество между УНСС (ФСФ) и MDV Professional Education – 11.02.2019 г.

По покана на ръководството на MDV Professional Education, доц. д-р Мария Маркова – преподавател в катедра „Счетоводство и анализ“, взе участие в церемонията по завършване на възпитаници на професионалната организация. Доц. д-р Маркова запозна учениците с възможностите за продължаващо обучение в УНСС и връчи сертификати на отличниците. Събитието е потвърждение на изградената и добре функционираща връзка между средното образование, висшето образование и професионалните организации.

* Организиран и проведен семинар "ICAEW Univeristy Student Scheme (USS) and Employability Skills" за студенти и докторанти на ФСФ – 13.03.2019 г.

Катедра "Счетоводство и анализ" съвместно с The Institute of Charterered Accountants in England and Wales (ICAEW) организираха и проведоха ICAEW Univeristy Student Scheme (USS) and Employability Skills" за студенти и докторанти на ФСФ. Работодатели партньори на събитието бяха AFA Bulgaria, Deloitte, Moore Stephens, MV Consulting и PwC. В рамките на партньорското споразумение между двете институции, ICAEW осигури безплатен достъп до ресурси за обучение на студенти и докторанти на УНСС.

* Организиран и проведен Майсторски клас за студенти и докторанти на тема "Голямата промяна - МСФО 16 Лизинги" с лектор Боряна Тодорова - старши мениджър от EY. (Форумът е в рамките на сключен меморандум за сътрудничество между EY и УНСС) – 04.04.2019 г.
* Организиран и проведен Майсторски клас, воден от проф. д-р Kiymet Tunca Caliyurt, декан на Факултета по икономически и административни науки при Тракийския университет в Одрин (Турция) – 17-19.05.2019 г.
* Участие на „ФСФ“ ООД – УНСС на Международния панаир на тренировъчните фирми ТФ ФЕСТ 2019 – Пловдив – април 2019 г.

1. **Промени в начина на провеждане на изпити /въвеждане на електронни изпити/ по отделни дисциплини и обсъждане на резултатите**

Няма за периода!

1. **Проведени анкетни проучвания сред студентите за оценка на качеството на обучението.**

Проведени анкетни проучвания – 3 бр.

1. **Обсъдени на катедрени съвети резултати от проведени изпити.**

Резултатите от проведените изпити се обсъждат общо 4 пъти в годината, както следва:

* Обсъждане на резултатите от семестриалните изпити – зимна сесия
* Обсъждане на резултатите от семестриалните изпити – лятна сесия
* Обсъждане на резултатите от редовната сесия (ДИ и защитите на дипломни работи)
* Обсъждане на резултатите от редовната поправителна сесия

1. **Обсъдени на катедрени съвети посещения на лекции и упражнения на редовни и хонорувани преподаватели.**

Проведени обсъждания на посещенията във връзка с атестации на преподаватели – 3 бр.

1. **Защитени докторски дисертации – 1**

Докторант Джеймс Йоловски, тема: „Теоретико-методологични аспекти на бюджетирането в организациите с нестопанска цел (по примера на фондация)“, научен ръководител: доц. д-р Теодора Рупска (Дата на защита: 04.11.2019 г.)

1. **Обсъдени проекти за зачисляване в докторантура на самостоятелна подготовка – 1**

Докторант на самостоятелна подготовка – г-жа Здравка Костадинова Киричева (Заповед № 1076/24.04.2019 г.), тема: „Теоретико-приложни аспекти на счетоводното отчитане на стоковите операции в търговските предприятия“, научен ръководител: доц. д-р Лилия Рангелова.

1. **Други мероприятия на катедрата, свързани с учебната дейност**

* Участие на преподаватели от катедра „Счетоводство и анализ“ в ICAEW Higher Education Conference 2019 в гр. Лондон, Великобритания – 15-18.01.2019 г.
* Участие на преподаватели от катедра „Счетоводство и анализ“ в годишната среща с представители на ICAEW. (Срещата се организира в рамките на сключения меморандум и договорни отношения между ИДЕС, ICAEW и УНСС) – 25-26.03.2019 г.
* Участие на преподаватели от катедра „Счетоводство и анализ“ в Международна научна конференция на Университета - Болоня, Италия – 09.04.2019 г.
* Участие на преподаватели от катедра „Счетоводство и анализ“ в Петия Международен конгрес по икономика и бизнес в гр. Бурса, Турция – 9-14.04.2019 г.
* Участие на преподаватели от катедра „Счетоводство и анализ“ в Петата международна научна конференция по мениджмънт в гр. Истанбул, Турция – 24.05.2019 г.
* Участие на преподаватели от катедра „Счетоводство и анализ“ в кръгла маса на тема "Ефективност на публичните разходи" (зала "Изток" на Народното събрание) – 25.06.2019 г.
* Участие на ръководителя на катедра „Счетоводство и анализ“ във форум „Constitution of Science in Poland and Reinventing Finance in a Digital World“, гр. Варшава, Полша – 31.05.2019 г.
* Участие на преподаватели от катедра „Счетоводство и анализ“ в Международна научна конференция в гр. Берлин, Германия, 29-31.08.2019 г.

**Доклад за учебната дейност в катедра “Финанси“   
за периода ноември 2018 – ноември 2019**

1. **Участие в проекти, свързани с повишаване на качеството на обучението – 0.**
2. **Обсъдени и приети нови учебни планове**

**За ОКС „Магистър”**

1. Специалност „Международно банкиране и финансови пазари“ в ОКС Магистър, редовно обучение, 1 година обучение; учебен план приет на КС от 28 февруари 2019 г. и ФС 28 февруари 2019 г.;
2. Специалност „Международно банкиране и финансови пазари“ в ОКС Магистър, редовно обучение, 1.5 години обучение; учебен план приет на КС от 28 февруари 2019 г. и ФС 28 февруари 2019 г.;
3. Специалност „Публичен финансов мениджмънт“ в ОКС Магистър, редовно обучение, 1 година обучение; учебен план приет на КС от 28 февруари 2019 г. и ФС 28 февруари 2019 г.;
4. Специалност „Публичен финансов мениджмънт“ в ОКС Магистър, редовно обучение, 1.5 години обучение; учебен план приет на КС от 28 февруари 2019 г. и ФС 28 февруари 2019 г.

**За ОКС „Бакалавър“**

1. **Обсъдени и приети частични промени в учебните планове**

**в ОКС „Магистър”**

**в ОКС „Бакалавър**

1. **Обсъдени и приети актуализирани учебни програми по учебните планове**

**за ОКС „Магистър“**

През 2019 г. са актуализирани учебни програми на:

* специалност **„Публичен финансов мениджмънт“** 1 г., 1.5 г., редовно и дистанционно обучение;
* специалност **„Международно банкиране и финансови пазари“** 1 г., 1.5 г., редовно обучение;

**за ОКС „Бакалавър“**

1. **Обезпечаване на учебния процес с учебници и учебни материали**

* На катедрен съвет е обсъдено и прието едно **ново учебно помагало** - „Корпоративно финансово планиране“ с автор гл. ас. д-р Галя Тасева.

1. **Срещи със студентите**

На 27 март 2019 г. е проведена среща между студентите от спец. „Финанси“, 4 курс, и Ръководството на катедра „Финанси“.

1. **Работа със студенти и докторанти**

През разглеждания период докторантите на катедра „Финанси“ са взели участие в 5 конференции, 3 от които организирани с участието на катедра „Финанси“. Трима докторанти са участвали и в обучителен курс за преподавателски умения:

|  |  |  |  |  |
| --- | --- | --- | --- | --- |
| **№** | **ФОРУМ / ТЕМА** | **Дата** | **Брой участ­ници\*** | **Място** |
| **1** | Четвърта годишна конференция на Центъра по парични изследвания  д.И.Димитрова, д. Н.Карамилева, д.Т.Димитрова | 10.2018 | 3 | **УНСС** |
| **2** | Четиринадесета Международна научна конференция на младите учени „Икономиката на България и Европейския Съюз в дигиталния свят”, УНСС, ФСФ  д.А.Стоева, д.С.Колев (член на ОК на конференцията), д.Т.Димитрова, д. Теодора Петрова | 23.11.2018 | 4 | **УНСС** |
| **3** | Участие в конференция „Данните Ви крият бизнес тайни“, Конференцията събира на едно място мениджъри и експерти от финансовия сектор - банкови институции, кредитни и застрахователни компании, инвестиционни посредници. Дискутирани са теми, свързани с анализ и управление на данни от бизнес и IT перспектива.  д.Анита Стоева | 22.01.2019 | 1 | **Организатор: Paraflow Communications** |
| **4** | Участие в курс: Teaching Principles and Practices I  The program consisted of a series of seminars and collaborative workshops, grounded in current Economics Education and general Education literature. The workshops provided a platform for discussion of how the main findings relate to our specific teaching contexts, and how they can support out success in teaching courses.  д.Анита Стоева, д. Ивайла Димитрова, д.Таня Димитрова | от 21.01 до 25.01.2019 | 3 | **УНСС, Организатор: CERGE-EI Teaching Development Program** |
| **5** | Euromoney CEE Conference in Vienna, January 2019.  д. София Касидова | 01.2019 | 1 | **Vienna, Austria** |
| **6** | IX Международна научна конференция на катедра "Финанси" на УНСС "Ударната вълна на информационния взрив и предефинирането на финансите"  д. Наталия Петрова; д. Александър Годумов; д. Камелия Рупска; д. Теодора Петрова; д. Таня Павлова; д. Николета Карамилева | 18-20.05.2019 | 6 | **УОБ на УНСС, Равда** |
|  | **Общ брой участници** |  | **18** |  |

\*от катедра „Финанси“

1. **Промени в начина на провеждане на изпити /въвеждане на електронни изпити/ по отделни дисциплини и обсъждане на резултатите**
2. **Проведени анкетни проучвания сред студентите за оценка на качеството на обучението.**

Проведени анкетни проучвания на 5 преподавателя.

* Регулярно сепровеждат анкетни проучвания от доц.Милев във връзка със СУК. Проведени са анкетни проучвания сред студентите за преподавателите, подлежащи на атестиране – 5 преподавателя през учебната 2018/2019 година. Резултатите са обсъдени на КС с оглед и на атестирането на преподавателите през отчетния период.

1. **Обсъдени на катедрени съвети резултати от проведени изпити.**

* Редовно се обсъждат резултатите от Държавния изпит на специалност „Финанси” за ОКС Бакалавър;
* Редовно се обсъждат резултатите от Защитата на дипломни работи на всички специалности, водени от катедра „Финанси” в ОКС Магистър.

1. **Обсъдени на катедрени съвети посещения на лекции и упражнения на редовни и хонорувани преподаватели – в края на всеки семестър.**
2. **Защитени докторски дисертации.**

Успешно защитени 7 бр. докторски дисертации, с автори, както следва:

* Валя Василева
* Илия Площаков
* Светослав Джонев
* Даниел Касабов
* Свилен Колев
* Ивайла Димитрова
* Дончо Донев

1. **Обсъдени проекти за зачисляване в докторантура на самостоятелна подготовка – 0**
2. **Други мероприятия на катедрата, свързани с учебната дейност**

* Подготовка на два отбора /по 5 участника в отбор/ студенти за участие всъстезанието CFA Research Challenge. Студентите се обучават в магистърските програми на катедра „Финанси“ – „Финансов мениджмънт“ и „Финанси“, а академични наставници на двата отбора бяха доц.д-р Димитър Ненков и гл.ас. д-р Иван Костов. Студентското състезание се провежда на глобално ниво под егидата на професионалната организация на сертифицираните финансови аналитици CFA Institute и дава възможност на студенти с икономически профил на обучение да приложат на практика познанията си за изготвянето на финансов анализ на публична компания.

**Доклад за учебната дейност на катедра “Финансов контрол”за периода 01.11.2018 – 31.10.2019 година**

Политиката на ръководството на катедра „Финансов контрол“ в сферата на учебния процес е ориентирана към осигуряване, поддържане и повишаване на качеството на обучението и образователния продукт, които рефлектират върху конкурентоспособността на подготвяните специалисти с оглед на тяхната реализация на пазара на труда. Катедрата има утвърдени академични традиции в организацията и управлението на образователния процес, които се обновяват и актуализират в съответствие със законовите промени, динамиката на развитие на специалностите и преподавателския състав и специфичните особености на обучението по специалностите , водени от катедрата в бакалавърска и магистърска степен

1. **Участие в проекти, свързани с повишаване на качеството на обучението.**

След стартиране на обучението поспециалност „Противодействие на корупцията“, в магистърската степен от учебната 2018/2019 г., през м.април 2019 год. Академичният съвет утвърди Магистратура "Вътрешен одит с преподаване на английски", която трябваше да стартира от учебната 2019/2020 год. Въпреки усилията на академичния състав на катедрата и на привлечените изявени специалисти от практиката, вероятно поради краткото време, не бяха събрани достатъчно кандидати, за да се сформира група по новата магистърска специалност.

**2.Нови учебни планове**

Във връзка с новоразкритата магистратура е утвърден нов учебен план през м. април 2019 г. за „Вътрешен одит с преподаване на английски“ **.**

Утвърден е нов учебен план за ОНС ,доктор“. Документацията на докторската програма е в съответствие с мисията, целите и задачите на УНСС. Това определя устойчивост на целите и задачите на образователната дейност. Учебният план за обучението на докторанти се актуализира периодично. Актуалните квалификационна характеристика и учебен план са приети с решение № 2-11/13.04.2019 г. на Академичния съвет и са утвърдени от Ректора на УНСС.

1. **Частични промени в учебните планове**

За специалностите “Одитинг“ и „Финансов контрол и финансово право“ в ОКС „Магистър” са правени частични промени, в сила от 2018/2019 учебна година.

1. **актуализирани учебни програми по учебните планове**

ОКС „Бакалавър“ - актуализираните учебни програми през периода са 13.

ОКС „Магистър“ – разработени са 8 нови учебни програми за спец. „Вътрешен одит с преподаване на английски“, както и квалификационна характеристика. Учебните програми са разработени изцяло по учебното съдържание на CIA като в 4 дисциплини са вградени 60 ч. работа с одитен софтуер Пентана и аналитичен софтуер Арбутус.

Актуализирани са и следните пограми в ОКС „Доктор“:

* Теория на контрола
* Одитни концепции
* Данъчно-осигурителен процес и контрол
* Финансов надзор
* Управленски контрол

1. **Обезпечаването на учебния процес с учебници и учебни материали**

През м. юни е обсъден и впоследствие рецензиран учебник „Основи на антикорупционната политика и контрол“ с автор д-р Ивелина Петкова. В началото на учебната 2019/2020 год. учебникът е издаден. В продължение на усилията да бъдат осигурени с учебници дисциплините от магистърската програма „ Противодействие на корупцията“, през м. октомври 2019 г. в катедрата е обсъден и са определени рецензенти на учебник „ Противодействие и отнемане на незаконно придобито имущество“ с автори доц.д-р Георги Петрунов и хон.ас Трифон Трифонов.

1. **Срещи със студентите**

Проведена е среща със студентите от спец. Финансов контрол, бакалавърска степен на обучение с цел запознаването им с възможностите за обучение в магистърска степен.

1. **Работа със студенти и докторанти**

Участие на трима докторанти в научно-практическа конференция по проект № НИД НП – 23/2019 **“Стратегически насоки в развитието на контролните институции в България“, с** ръководител доц. д-р Даниела Петрова – Равда, 2019

През отчетния период катедрата продължи да възлага упражнения на докторанти по дисциплини, свързани с темата на дисертационния труд.

**7.Промени в начина на провеждане на изпити /въвеждане на електронни изпити / по отделни дисциплини и обсъждане на резултатите** .

Резултатите от проведените изпити се обсъждат регулярно на база справки от ИЦ за успеваемост на студентите като се анализират и въпросите с най-нисък резултат.

**8.Проведени анкетни проучвания сред студентите за оценка на качеството на обучението. –**

Проведено еанкетно проучване за оце­няване на обучението в докторантура. Анкетите са предоставени за обработка в Център за статистически изследвания към УНСС.

Практиката за ежегодно анкетно проучване сред студентите продължава и през периода 2018/2019. През този период са направени две анкетни проучвания.

**9.Обсъдени на катедрени съвети резултати от проведени изпити.**

* Резултати от кандидат-студентския изпит и посочването на специалността като първо желание
* Резултати от държавния изпит бакалаври и нивото на завършващите бакалавърска степен на обучение

На катедрени заседания се обсъждат както резултатите от проведени изпити, така и защити на дипломни работи.

1. **Защитени докторски дисертации:**

* Румен Руменов Ангелов – 2019 г.

1. **Обсъдени проекти за зачисляване в докторантура**

През периода няма зачислени в свободна докторантура.

Считано от 28.02.2019 в задочна форма на докторантура са зачислени:

Адриана Атанасова

Ина Минчева

Атанаска Георгиева

1. **Други мероприятия на катедрата, свързани с учебната дейност**

През 2018 г. е обявен конкурс за доцент, който е спечелен от доц. Красимир Йорданов – от учебната 2018/2019 г.

Други мероприятия:

* Ежегодно се организират стажове на студентите от специалността в национални контролни институции /НАП, Сметна палата, АДФИ/, счетоводни и одиторски фирми, общини.
* Катедра „Финансов контрол“ към Финансово-счетоводния факултет на Университета за национално и световно стопанство (УНСС) и Агенцията за държавна финансова инспекция (АДФИ) обединяват усилия за изграждане на нови модели на взаимодействие между висшето образование и държавната администрация. На 01.08.2019 г. е сключено **споразумение за сътрудничество**, чиято цел е както подготовката на висококвалифицирани кадри за работа в областта на финансовия контрол, така и постоянното повишаване на квалификацията на работещите в АДФИ служители. Намеренията са да се разработват съвместно стажантски програми, да се инициират работни срещи, съвещания, обучения, форуми и семинари, а също така да се осъществява постоянен обмен на добри практики и подготовка на нови стратегии за мотивиране и привличане на висококвалифицирани млади хора на подходящи работни места.
* Подобно рамково споразумение е подписано през м.юли и с **НАЦИОНАЛНА АГЕНЦИЯ ЗА ПРИХОДИТЕ,** с което страните се съгласяват даработят в следните сфери на взаимодействие:
* Разработване на съвместни стажантски програми и мотивиране на студентите да участват в тях;
* Представяне на НАП като подходящо място за работа и провеждане на студентски стаж на организирани от УНСС форуми, семинари и др. събития, свързани с кариерното развитие на студентите;
* Провеждане на регулярни срещи между служители на НАП, студенти и университетски преподаватели за обсъждане на възможностите за работа и кариерно развитие в НАП;
* Участие на представители на УНСС на организираните от НАП форуми с участието на други университети, представители на бизнеса и държавната администрация за обсъждане на добри практики, разработване на стратегии и подходи за мотивиране, привличане и задържане на работа на креативни и висококвалифицирани млади хора;
* Участие на представители от НАП като лектори и ментори в учебния процес на УНСС, включването им при разработването на нови учебни планове и програми, включително и на съвместни магистърски програми с други висши учебни заведения;
* Разработване на магистърски програми ориентирани към спецификата на работата в НАП.